
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 566 

27 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών Ομάδας 
Έργου στο Υπουργείο Οικονομίας και Οικονομικών 
για την ανάπτυξη, τροποποίηση και συμπλήρωση 
της φάσης 3.1 του Νέου Μηχανογραφικού Συστή¬ 
ματος Διαμετακόμισης (Ν.Μ.Σ.Δ.), το οποίο λει¬ 
τουργεί παραγωγικά στα πλαίσια του Ολοκληρω¬ 
μένου Πληροφοριακού Συστήματος Τελωνείων 


(Ο.Π.Σ.Τ.). 1 

Τροποποίηση της υπ’ αριθμ. 41517/Β. 1972/4.12.1998 
(ΦΕΚ1257Β715.12.1998) απόφασηςτου Υπουργού 
Εθνικής Οικονομίας «Κανονισμός Αναδοχών» όπως 
ισχύει. 2 

Σύσταση Εξεταστικής Επιτροπής απόκτησης των 
επαγγελματικών αδειών των τεχνικών των εγκατα¬ 
στάσεων καύσης αερίων καυσίμων. 3 


Συγκρότηση ομάδας εργασίας με έργο την κωδικοποί¬ 
ηση και τον εκσυγχρονισμό της νομοθεσίας που 
διέπει την ίδρυση και την λειτουργία των Φροντι¬ 
στηρίων και των Κέντρων Ξένων Γλωσσών. 4 

Αναπροσαρμογή παραβολών του Α.Ν. 2545/1940 που 
αφορούν την ίδρυση και λειτουργία των Φροντι¬ 
στηρίων και των Κέντρων Ξένων Γλωσσών. 5 

Ετήσια εισφορά της Ελλάδας στη Διεθνή Συμβουλευ¬ 
τική Επιτροπή Βάμβακος (ΙΟΑΟ). 6 

Συμπληρωματικά μέτρα εφαρμογής του καθεστώτος 
στήριξης των παραγωγών ρυζιού σε εκτέλεση του 
Κανονισμού (Ε.Κ.) υπ’ αριθμ. 1782/2003 του Συμ¬ 


βουλίου . 7 

Συμπλήρωση της υπ’ αριθμ. 116/23.3.2005 (ΦΕΚ Β' 
454/8.4.2005) αποφάσεως με θέμα: «Καθήκοντα 
μελών-λειτουργών του Νομικού Συμβουλίου του 
Κράτους. (Ν.Σ.Κ.)». 8 

Χορήγηση άδειας άσκησης επαγγέλματος φυσικού 
Νοσ/μείων Ακτινοφυσικού Ιατρικής στον Φυσικό 
ΚΑΛΟΥΣΟ ΓΕΩΡΓΙΟ.του ΠΕΤΡΟΥ. 9 


ΑΠΟΦΑΣΕΙ Σ 

Αριθ. 1040400/68/Α0006 (1) 

Σύσταση, συγκρότηση και ορισμός μελών Ομάδας Έρ¬ 
γου στο Υπουργείο Οικονομίας και Οικονομικών για 
την ανάπτυξη, τροποποίηση και συμπλήρωση της φά¬ 
σης 3.1 του Νέου Μηχανογραφικού Συστήματος Δια¬ 
μετακόμισης (Ν.Μ.Σ.Δ.),το οποίο λειτουργεί παραγω¬ 
γικά στα πλαίσια του Ολοκληρωμένου Πληροφορια¬ 
κού Συστήματος Τελωνείων (Ο.Π.Σ.Τ.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 του Π.Δ. 284/1988 «Οργανισμός του 
Υπουργείου Οικονομικών" (ΦΕΚ 128 Α'), όπως τροποποιή¬ 
θηκε και ισχύει. 

β) Του Π.Δ. 81/2002 (ΦΕΚ 57 Α'), «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

γ) Του άρθρου 34 του Ν. 1914/1990 (ΦΕΚ 178 Α'), σε συν¬ 
δυασμό με τις διατάξεις του άρθρου 13 του Ν.2346/1995 
(ΦΕΚ 220Α'). 

δ) Του άρθρου 19 του Ν.1599/1986 (ΦΕΚ 75 Α'), όπως 
τροποποιήθηκε και κωδικοποιήθηκε με τις διατάξεις του 
Ν.2690/1999 (ΦΕΚ45Α'). 

ε) Τηςπερ.γ'τηςπαρ.2του άρθρου 17του Ν.3205/2003 
(ΦΕΚ 297 Α') 

2. Τις υπ’ αριθμ. 210/1997της 19ης Δεκεμβρίου 1996 και 
105/2000 της 17ης Δεκεμβρίου 1999 αποφάσεις του Ευ¬ 
ρωπαϊκού Κοινοβουλίου και του Συμβουλίου, με τις οποί¬ 
ες αποφασίστηκε η μηχανογραφική κάλυψη του καθε¬ 
στώτος της Κοινοτικής/Κοινής Διαμετακόμισης από όλα 
τα Κράτη Μέλη, σύμφωνα με τις νομικές διατάξεις και τε¬ 
χνικές προδιαγραφές της Ευρωπαϊκής Ένωσης και ορί¬ 
στηκε η προθεσμία υλοποίησης του σχετικού προγράμ¬ 
ματος. 

3. Την ανάγκη μελέτης, σε συνεργασία με τα κράτη μέ¬ 
λη των δυνατοτήτων ανάπτυξης συστημάτων μηχανοργά¬ 
νωσης κατάλληλων να διευκολύνουν την ανταλλαγή πλη¬ 
ροφοριών μεταξύ των τελωνειακών διοικήσεων και τη σύ¬ 
ναψη συμφωνητικών συνεργασίας με τους οικονομικούς 
φορείς, προκειμένου να εισαχθούντα κατάλληλα συστή- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ματα ελέγχου, εξακρίβωσης και ανταλλαγής πληροφο¬ 
ριών ή στοιχείων ικανών να συμβάλουν στη διαφύλαξη 
των συμφερόντων της Κοινότητας. 

4. Το γεγονός ότι, από τις διατάξεις της απόφασης αυ¬ 
τής προκαλείται δαπάνη για την αμοιβή του Συντονιστή, 
των μελών και της γραμματέως της Ομάδας Έργου, η 
οποία θα καλυφθεί από τον Προϋπολογισμό εξόδων του 
Υπουργείου Οικονομίας και Οικονομικών και θα καθορι- 
σθεί με άλλη απόφασή μας. 

5. Την υπ’ αριθμ. 14650/ΔΙΟΕ 85/17.3.2004 (ΦΕΚ519Β') 
κοινή απόφαση του Πρωθυπουργού και Υπουργού Οικο¬ 
νομίας & Οικονομικών, «Καθορισμός αρμοδιοτήτων των 
Υφυπουργών Οικονομίας & Οικονομικών». 

6. Την υπ’ αριθμ. 38243/ΔΙΟΕ 922/28.9.2004 απόφασή 
μας, περί κατάργησης Επιτροπών και Ομάδων Εργασίας 
που δεν προβλέπονται από διάταξη νόμου ή προεδρικού 
διατάγματος και περί ανάκλησης μεταβίβασης αρμοδιο¬ 
τήτων και εξουσίας υπογραφής «Με εντολή Υπουργού» 
και «Με εντολή Υφυπουργού» για τη σύσταση και συ¬ 
γκρότηση Επιτροπών και Ομάδων Εργασίας οποιοσδή¬ 
ποτε μορφής και ανεξαρτήτως αντικειμένου εργασίας 
τους, αποφασίζουμε: 

1. Συνιστούμε στο Υπουργείο Οικονομίας και Οικονομι¬ 
κών Ομάδα Έργου για την ανάπτυξη, τροποποίηση και 
συμπλήρωση της φάσης 3.1 του Νέου Μηχανογραφικού 
Συστήματος Διαμετακόμισης (Ν.Μ.Σ.Δ.), το οποίο λει¬ 
τουργεί παραγωγικά στα πλαίσια του Ολοκληρωμένου 
Πληροφοριακού Συστήματος Τελωνείων (Ο.Π.Σ.Τ.). 

2. Συγκροτούμε την παραπάνω Ομάδα Έργου και ορί¬ 
ζουμε τα μέλη αυτής, ως εξής: 

α) Ασημίνα Μαντά, υπάλληλο με βαθμό Α', του κλάδου 
ΠΕ Πληροφορικής, που υπηρετεί στη Δ/νση Εφαρμογών 
Η/Υτης Γ.Γ.Π.Σ., ως Συντονίστρια. 

β) Μιχαήλ Κόλμαν, υπάλληλο με βαθμό Α', του κλάδου 
ΠΕ Τελωνειακών, που υπηρετεί στη Δ/νση Υποστήριξης 
Ο.Π.Σ.Τ. της Γεν.Δ/νσης Τελωνείων και Ε.Φ.Κ., ως μέλος. 

γ) Προκόπιο Βογιατζή, υπάλληλο με βαθμό Α', του κλά¬ 
δου ΠΕ Τελωνειακών, που υπηρετεί στη Δ/νση Υποστήρι¬ 
ξης Ο.Π.Σ.Τ. της Γεν.Δ/νσης Τελωνείων και Ε.Φ.Κ., ως μέ¬ 
λος. 

δ) Μαρία Τζαφάλια, υπάλληλο με βαθμό Β', του κλάδου 
ΠΕ Πληροφορικής, που υπηρετεί στη Δ/νση Εφαρμογών 
Η/Υτης Γ.Γ.Π.Σ., ως μέλος. 

ε) Κωνσταντίνα Φλώρου, υπάλληλο με βαθμό Β', του 
κλάδου ΠΕ Πληροφορικής, που υπηρετεί στη Δ/νση 
Εφαρμογών Η/Υτης Γ.Γ.Π.Σ., ως μέλος. 

στ) Κάντω Πετρή, υπάλληλο με βαθμό Β', του κλάδου 
ΠΕ Πληροφορικής, που υπηρετεί στη Δ/νση Εφαρμογών 
Η/Υτης Γ.Γ.Π.Σ.,ως μέλος. 

ζ) Γεώργιο Λυρίδη, υπάλληλο με βαθμό Γ, του κλάδου 
ΠΕ Πληροφορικής, που υπηρετεί στη Δ/νση Εφαρμογών 
Η/Υτης Γ.Γ.Π.Σ., ως μέλος. 

η) Νικόλαο Τσαγκάρη, υπάλληλο με βαθμό Γ, του κλά¬ 
δου ΠΕ Πληροφορικής, που υπηρετεί στη Δ/νση Εφαρμο¬ 
γών Η/Υτης Γ.Γ.Π.Σ., ως μέλος. 

θ) Χαράλαμπο Τελάλη, υπάλληλο με βαθμό Γ', του κλά¬ 
δου ΠΕ Πληροφορικής, που υπηρετεί στη Δ/νση Εφαρμο¬ 
γών Η/Υτης Γ.Γ.Π.Σ., ως μέλος. 

ι) Γεώργιο Μαργέλη, υπάλληλο με βαθμό Γ, του κλάδου 
ΤΕ Πληροφορικής, που υπηρετεί στη Δ/νση Εφαρμογών 
Η/Υτης Γ.Γ.Π.Σ., ως μέλος. 

3. Χρέη Γραμματέα της Ομάδας Έργου θα εκτελεί η 
Αναστασία Αναδιώτη, υπάλληλος με βαθμό Β'του κλάδου 


ΔΕ Προσωπικού Η/Υ- ειδικότητας Χειριστών μέσων εισα¬ 
γωγής στοιχείων, που υπηρετεί στη Δ/νση Εφαρμογών 
Η/Υτης Γ.Γ.Π.Σ. 

4. Έργο της Ομάδας αυτής είναι η Τροποποίηση και 
Συμπλήρωση της φάσης 3.1 του Νέου Μηχανογραφι¬ 
κού Συστήματος Διαμετακόμισης (Ν.Μ.Σ.Δ.), το οποίο 
λειτουργεί παραγωγικά στα Τελωνεία, ώστε να καλύ¬ 
πτει τις απαιτήσεις της φάσης 3.2 (α. την ενότητα 
3.2.1, με την οποία υλοποιείται η διαχείριση των Διε¬ 
θνών εγγυήσεων και έχει καταληκτική ημερομηνία 
έναρξης παραγωγικής λειτουργίας για όλα τα Κράτη- 
Μέλη, τις 30.9.2005 και β. την ενότητα 3.2.2, με την 
οποία υλοποιείται η λειτουργία των ερευνών και του 
εγκεκριμένου παραλήπτη, με καταληκτική ημερομη¬ 
νία, την 31.12.2005) και ειδικότερα: 

α) Τροποποίηση υφιστάμενων μηνυμάτων ανταλλαγής 
δεδομένων (ΕϋΙΡΑΟΤ) με τα άλλα Κράτη Μέλη (Κοινό 
Πεδίο). 

β) Ανάλυση και υλοποίηση σε ΕϋΙΡΑΟΤ όλων των υπο¬ 
χρεωτικών μηνυμάτων του Κοινού Πεδίου (ανταλλαγές 
μεταξύ Τελωνειακών Υπηρεσιών). Η ανάλυση, υλοποίηση 
αφορά σε 15 μηνύματα του Κοινού Πεδίου. 

γ) Ανάλυση και υλοποίηση μιας σειράς λειτουργιών για 
την εισαγωγή των απαραίτητων δεδομένων (καταχώρη- 
ση) και των αντίστοιχων εκτυπώσεων, ή την σύνδεσή τους 
με ήδη υπάρχοντα στο Ν.Μ.Σ.Δ., έτσι ώστε να καλυφθούν 
οι υποχρεωτικές λειτουργίες Κορμού καθώς και αυτές 
που αφορούν σε επικοινωνία με Κεντρικές Υπηρεσίες- 
Διαχείριση των Μηχανογραφικών Συστημάτων. 

δ) Υλοποίηση των 00Ν/05Ι ΙηίθΐΊαοθ δθίτ/ίοθε, για όσα 
από τα μηνύματα προβλέπεται ανταλλαγή μέσω του κοι¬ 
νοτικού δικτύου 00Ν/05Ι. 

ε) Διενέργεια ελέγχου συμμόρφωσης (Οοηΐοπτιαποθ 
Τεεί) με τις αρμόδιες Υπηρεσίες της Ευρωπαϊκής Ένω¬ 
σης. 

στ) Εγκατάσταση του λογισμικού εφαρμογών που θα 
προκύψει από την τροποποίηση και συμπλήρωση του 
Ν.Μ.Σ.Δ. σε όλα τα Τελωνεία/Υπηρεσίες που λειτουργούν 
με το Ν.Μ.Σ.Δ. 

ζ) Μετατροπή του σχήματος της Βάσης Δεδομένων και 
μετάπτωση υφιστάμενων δεδομένων σε όλα τα Τελω¬ 
νεία/Υπηρεσίες που λειτουργούν με το Ν.Μ.Σ.Δ. 

η) Μετατροπή σχήματος Βάσης Δεδομένων και μετά¬ 
πτωση υφιστάμενων δεδομένων Κεντρικού Συστήματος 
Τελωνείων. 

5. Η Ομάδα Έργου θα συνεδριάζει εκτός των ωρών του 
κανονικού ωραρίου λειτουργίας των Δημόσιων Υπηρε¬ 
σιών στη Γ.Γ.Π.Σ. του Υπουργείου Οικονομίας και Οικο¬ 
νομικών (Χανδρή 1 και Θεσ/νίκης στο Μοσχάτο). Ως χρό¬ 
νος έναρξης των εργασιών της, ορίζεται η 1η Νοεμβρίου 
2004 και λήξης η 1η Μαρτίου 2006, οπότε και θα υποβάλ¬ 
λει το πόρισμά της στην Πολιτική Ηγεσία του Υπουργείου 
Οικονομίας και Οικονομικών. 

6. Η αμοιβή του Συντονιστή, των μελών και της γραμμα¬ 
τέως της ομάδας αυτής, θα καθορισθεί με άλλη απόφαση 
του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

Αριθ. 14632/Β' 174 (2) 

Τροποποίηση της υπ’ αριθμ. 41517/Β. 1972/4.12.1998 (ΦΕΚ 
1257Β'/15.12.1998) απόφασης του Υπουργού Εθνικής 
Οικονομίας «Κανονισμός Αναδοχών» όπως ισχύει. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 3 παρ. 2 του Ν. 2651/1998 (ΦΕΚ Α' 248/ 
3.11.1998). 

β. Του Π.Δ. 81/21.3.2002 (ΦΕΚ 57Α) «Συγχώνευση των 
Υπουργείων Εθνικής Οικονομίας και Οικονομικών». 

2. Την υπ' αριθμ. 41517/Β. 1972/4.12.1998 απόφαση του 
Υπουργού Εθνικής Οικονομίας «Κανονισμός Αναδοχών» 
όπως ισχύει. 

3. Την υπ’ αριθμ. 12/285/23.10.2003 απόφαση/εισήγηση 
του Δ.Σ. της Επιτροπής Κεφαλαιαγοράς. 

4. Το με υπ’ αριθμ. 13/25.6.2004 έγγραφο της Τράπεζας 
της Ελλάδος. 

5. Το γεγονός ότι με την παρούσα απόφαση δενπροκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Η υπ’ αριθμ. 41517/Β.1972/4.12.1998 (ΦΕΚ 1257Β ) 
απόφαση «Κανονισμός Αναδοχών» του Υπουργού Εθνι¬ 
κής Οικονομίας, όπως ισχύει, τροποποιείται ως εξής: 

α. Στην παράγραφο 7 του άρθρου 6 προστίθεται η περί¬ 
πτωση (στ) ως εξής: 

«(στ) Η απόκτηση κινητών αξιών που αποτελούν υποκεί¬ 
μενη αξία παράγωγων προϊόντων ή συμμετέχουν σε δεί¬ 
κτη που αποτελεί υποκείμενη αξία παράγωγων προϊόντων 
ως προς τα οποία ο αποκτών Ανάδοχος ή Σύμβουλος έχει 
αναλάβει υποχρεώσεις ειδικής διαπραγμάτευσης παρα- 
γώγων τύπου Β (πιαΓΚοί θίασοι·) του άρθρου 13 του Ν. 
2533/1997 και του άρθρου 2 της απόφασης 53/25.7.2000 
του Δ.Σ. του Χ.Π.Α., σε εκτέλεση: 

ί) χρηματιστηριακών συναλλαγών παράγωγων προϊό¬ 
ντων για τα οποία προβλέπεται φυσική παράδοση των 
υποκείμενων κινητών αξιών, 

ϋ) χρηματιστηριακών συναλλαγών επί των ως άνω αξιών 
τις οποίες ο Ανάδοχος ή Σύμβουλος διενεργεί αποκλειστι¬ 
κά για την κάλυψη κινδύνωνπου αναλαμβάνει από την ιδιό¬ 
τητα του Ειδικού Διαπραγματευτή Παραγώγων τύπου Β». 

β. Το τελευταίο εδάφιο της παραγράφου 9 του άρθρου 
6 αντικαθίσταται ως εξής: 

«Επίσης εντός τριών ημερών από το τέλος της Ευαίσθη¬ 
της Περιόδου οι Ανάδοχοι και οι Σύμβουλοι θα ανακοινώ¬ 
νουν εγγράφως στην Επιτροπή Κεφαλαιαγοράς το συνο¬ 
λικό ύψος των αγορών ή/και πωλήσεων τις οποίες διενήρ- 
γησαν επί των κινητών αξιών οι ίδιοι ή/και οι συνδεδεμένες 
με αυτούς επιχειρήσεις κατά τη διάρκεια της Ευαίσθητης 
Περιόδου, με αναλυτική αναφορά στις περιπτώσεις των 
αποκτήσεων της παραγράφου 7 του παρόντος άρθρου. 
Τα στοιχεία των ανωτέρω συναλλαγών φυλάσσονται από 
τον Ανάδοχο και το Σύμβουλο και είναι στην διάθεση της 
Επιτροπής Κεφαλαιαγοράς για χρονικό διάστημα πέντε 
(5) ετών από τη λήξη της Ευαίσθητης Περιόδου.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 


Αριθ. Φ.6.16/25.775/1.851 (3) 

Σύσταση Εξεταστικής Επιτροπής απόκτησης των επαγ¬ 
γελματικών αδειών των τεχνικών των εγκαταστάσεων 
καύσης αερίων καυσίμων. 

Ο ΥΠΟΥΡΓΟΣ ΑΝΑΠΤΥΞΗΣ 

Εχοντας υπόψη: 

1. Τις διατάξεις του Ν. 1558/1985 (ΦΕΚ 137/Α' 1985) 
«Κυβέρνηση και Κυβερνητικά Όργανα», όπως αυτός τρο¬ 
ποποιήθηκε και συμπληρώθηκε με το Ν. 2081/1992 (ΦΕΚ 
154/Α' 1992). 

2. Τιςδιατάξειςτου Π.Δ. 229/1986 (ΦΕΚ96/ΑΊ986) «Σύ¬ 
σταση και οργάνωση της Γενικής Γραμματείας Βιομηχα¬ 
νίας», του Π.Δ. 396/1989 (ΦΕΚ 172/Α" 1989) «Οργανισμός 
της Γενικής Γραμματείας Βιομηχανίας», του Π.Δ. 
189/1995 (ΦΕΚ 99/ΑΊ 995) «Συμπλήρωση και τροποποίη¬ 
ση του Π.Δ. 396/1998)». 

3. Τις διατάξεις του Π.Δ. 27/1996 (ΦΕΚ 19/ΑΊ996) «Συγ¬ 
χώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης» και του Π.Δ. 122/2004 (ΦΕΚ 85/Α'2004) «Ανα¬ 
σύσταση του Υπουργείου Τουρισμού». 

4. Το Π.Δ. 121/2004 (ΦΕΚ 84/Α' 2004) «Διορισμός 
Υπουργών και Υφυπουργών». 

5. Τιςδιατάξειςτου Ν.6422/1934 (ΦΕΚ412/ΑΊ934) «πε¬ 
ρί ασκήσεως του επαγγέλματος του μηχανολόγου κλπ» 
όπως τροποποιήθηκε και ισχύει. 

6. Το ΠΔ 362/2001 (ΦΕΚ 245/Α'2001) «εκτέλεση, συντή¬ 
ρηση και επισκευή εγκαταστάσεων καύσης αερίων καυσί¬ 
μων (καυστήρων και συσκευών. Έκδοση επαγγελματικών 
αδειών για τους εργαζόμενους στις σχετικές εργασίες». 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

1. Συνιστάται στην Διεύθυνση Υποστήριξης Βιομηχα¬ 
νιών της Γενικής Γραμματείας Βιομηχανίας του Υπουρ¬ 
γείου Ανάπτυξης Εξεταστική Επιτροπή για την εξέταση 
των υποψηφίων απόκτησης επαγγελματικής άδειας των 
εργαζομένων στην εκτέλεση, συντήρηση και επισκευή 
εγκαταστάσεων καύσης αερίων καυσίμων. 

2. Η εξέταση των υποψηφίων από την παραπάνω Εξετα¬ 
στική Επιτροπή πραγματοποιείται στις εγκαταστάσειςτου 
Ελληνικού Κέντρου Δέρματος (ΕΛ.ΚΕ.ΔΕ.), 12ο χλμ Εθνι¬ 
κής Οδού Αθηνών Λαμίας και Μωραϊτίνη, Μεταμόρφωσης 
Αττικής, ή του πρώην Κέντρου Επαγγελματικής Εκπαίδευ¬ 
σης και Κατάρτισης (Κ.Ε.Τ.Ε.Κ) και σήμερα ΤΈΈ. του Ορ¬ 
γανισμού Απασχόλησης Εργατικού Δυναμικού (Ο.Α.Ε.Δ.) 
στο Νέο Ηράκλειο Αττικής, οδός Πεύκων 112. 

3. Η σύνθεση της Εξεταστικής Επιτροπής είναι η ακό¬ 
λουθη: 

- Ο αρμόδιος Τμηματάρχης του Τμήματος Τεχνικών 
επαγγελμάτων της Διεύθυνσης Υποστήριξης Βιομηχα¬ 
νιών του Υπουργείου Ανάπτυξης, της Γενικής Γραμματεί- 
ας Βιομηχανίας, ο οποίος σε περίπτωση απουσίας ή κω¬ 
λύματος αντικαθίσταται από τον αναπληρωτή του, ως 
πρόεδρος. 

- Ο αρμόδιος υπάλληλος Τεχνικών Επαγγελμάτων της 
Δ/νσης Ορυκτού Πλούτου και Βιομηχανίας του Κεντρικού 
Τομέα της Νομαρχίας Αθηνών, ο οποίος σε περίπτωση 
απουσίας ή κωλύματος αντικαθίσταται από τον αναπλη¬ 
ρωτή του, ως μέλος. 

- Ο αρμόδιος υπάλληλος Τεχνικών Επαγγελμάτων της 
Δ/νσης Βιομηχανίας και Ορυκτού Πλούτου της Νομαρ¬ 
χιακής Αυτοδιοίκησης Θεσσαλονίκης, ο οποίος σε περί¬ 
πτωση απουσίας ή κωλύματος αντικαθίσταται από τον 
αναπληρωτή του, ως μέλος. 

- Ο αρμόδιος υπάλληλος του Τμήματος Κτιριοδομικών 
Κανονισμώντης Διεύθυνσης Οικοδομικών και Κτιριοδομι- 
κών Κανονισμών της Γενικής Διεύθυνσης Πολεοδομίας 
του Υπουργείου Περιβάλλοντος, Χωροταξίας και Δημο¬ 
σίων Έργων, ως μέλος, ο οποίος σε περίπτωση απουσίας 
ή κωλύματος αντικαθίσταται από τον αναπληρωτή του, 
ως μέλος. 

- Ο αρμόδιος υπάλληλος του Τ.Ε.Ε. Μαθητείας Ν. Ηρα¬ 
κλείου ή του ΕΛ.ΚΕ.ΔΕ, ανάλογα με το χώρο στον οποίο 
θα διενεργούνται οι εξετάσεις, ο οποίος σε περίπτωση 
απουσίας ή κωλύματος αντικαθίσταται από τον αναπλη¬ 
ρωτή του, ως μέλος. 

-Ένας υπάλληλος της Δ. Ε. Π. Α. απάτην Δ-νση Παρακο¬ 
λούθησης Θυγατρικών, ως μέλος, ο οποίος σε περίπτωση 
απουσίας ή κωλύματος αντικαθίσταται από τον αναπλη¬ 
ρωτή του. 

- Ένας εκπρόσωπος της Ε.Π.Α. Αττικής από την Δ/νση 
Τεχνικής Υποστήριξης Καταναλωτών, στην περίπτωση 
που ο εξεταζόμενος έχει υποβάλει αίτηση στην περιοχή 
αρμοδιότητας Ε.Π.Α. όλης της χώρας πλην περιοχών 
Θεσσαλίας και Θεσσαλονίκης, ως μέλος, ο οποίος σε πε¬ 
ρίπτωση απουσίας ή κωλύματος αντικαθίσταται από τον 
αναπληρωτή του. 

- Ένας εκπρόσωπος της Ε.Π.Α. Θεσσαλίας από την 
Εμπορική Δ/νση, στην περίπτωση που ο εξεταζόμενος 
έχει υποβάλει αίτηση στην περιοχή ευθύνης Ε.Π.Α. Θεσ¬ 
σαλίας, ως μέλος, ο οποίος σε περίπτωση απουσίας ή κω¬ 
λύματος αντικαθίσταται από τον αναπληρωτή του. 

- Ένας εκπρόσωπος της Ε.Π.Α. Θεσσαλονίκης από την 
Εμπορική Δ/νση, στην περίπτωση που ο εξεταζόμενος 
έχει υποβάλει αίτηση στην περιοχή ευθύνης Ε.Π.Α. Θεσ¬ 
σαλονίκης, ως μέλος, ο οποίος σε περίπτωση απουσίας ή 
κωλύματος αντικαθίσταται από τον αναπληρωτή του. 

- Ως γραμματέας της εξεταστικής Επιτροπής ορίζεται 
υπάλληλος της Διεύθυνσης Υποστήριξης Βιομηχανιών 
της Γ. Γ. Βιομηχανίας. 

- Οι αποφάσεις λαμβάνονται με πλειοψηφία των παρό¬ 
ντων μελών. Σε περίπτωση ισοψηφίας υπερισχύει η ψή¬ 
φος του προέδρου. Απαρτία υπάρχει όταν Παρευρίσκο- 
νται ο πρόεδρος και τρία μέλη τουλάχιστο ή οι αναπλη¬ 
ρωτές τους. 

- Με νεώτερη απόφαση του Γενικού Γραμματέα Βιομη¬ 
χανίας ορίζεται η συγκρότηση της Εξεταστικής Επιτροπής. 

4. Η εξέταση των υποψηφίων θα συνίσταται από θεω¬ 
ρητικό και πρακτικό μέρος. 

5. Η εξεταστέα ύλη αναφέρεται στο «Παράρτημα» της 
παρούσας απόφασης και αποτελεί αναπόσπαστο μέρος 
αυτής. 

Άρθρο 2 

Γιατην απόκτηση των επαγγελματικών αδειών τεχνικών 
αερίων καυσίμων του Π.Δ. 362/2001, ύστερα από εξετά¬ 
σεις ενώπιον της Εξεταστικής Επιτροπής του άρθρου 1 
της παρούσας απόφασης καθορίζεται: 

1. Παράβολο καταβαλλόμενο από τον εξεταζόμενο 
ύψους 23,5 Ευρώ που αποτελεί πόρο της οικείας Νομαρ¬ 
χιακής Αυτοδιοίκησης, κατά τον τόπο της μόνιμης κατοι¬ 


κίας του αιτούντος και κατατίθεται στον ειδικό λογαρια¬ 
σμό σε Τράπεζα της επιλογής της. 

2. Παράβολο καταβαλλόμενο από τον εξεταζόμενο 
ύψους 50 Ευρώ που αποτελεί πόρο του Κρατικού Προϋ¬ 
πολογισμού. 

3. Για κάθε επανεξέταση των υποψηφίων καταβάλλεται 
παράβολο ισόποσο του προβλεπομένου στην παραπάνω 
παράγραφο 2. 

4. Δεν καταβάλλονται για τις άδειες της παρούσας από¬ 
φασης τα παράβολα τα προβλεπόμενα στην παρ. 2 της 
κοινής υπουργικής απόφασης Φ.Γ.Θ./οικ 4901/311/2002 
(ΦΕΚ 364/ Β' 2002). 

Άρθρο 3 

Με απόφαση των Υπουργών Οικονομίας και Οικονομι¬ 
κών και Ανάπτυξης θα ορισθούν ο τρόπος αποζημίωσης 
των μελών της Εξεταστικής Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2005 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 

-♦- 

Αριθ. 21625/Δ5 (4) 

Συγκρότηση ομάδας εργασίας με έργο την κωδικοποίηση 
και τον εκσυγχρονισμό της νομοθεσίας που διέπει την 
ίδρυση και την λειτουργία των Φροντιστηρίων και των 
Κέντρων Ξένων Γλωσσών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του ΑΝ 2545/1940 (ΦΕΚ287τ. Α) «Περί ιδιωτικών σχο¬ 
λείων - Φροντιστηρίων και οικοτροφείων». 

2. Το άρθρο 55, παρ. 4του Ν. 1566/1985 «Δομή και Λει¬ 
τουργία της Πρωτοβάθμιας και Δευτεροβάθμιας Εκπαί¬ 
δευσης». 

3. Της υπ’ αριθμ. Δ/7131/3.3.1980 (ΦΕΚ 348/1980 τ.Β') 
κοινής απόφασης όπως τροποποιήθηκε και ισχύει. 

4. Του άρθρου 29 Ατού Ν. 1558/1985 (ΦΕΚ 137/Α/1985) 
«Κυβέρνηση και Κυβερνητικά όργανα» όπως τροποποιή¬ 
θηκε και συμπληρώθηκε από το Ν. 2081/1992 (ΦΕΚ 
89/1992 τ.Α'). 

5. Του Ν. 2771/1999 (ΦΕΚ 280/1999 τ.Α') «Περί Ειδικών 
Λογαριασμών και άλλες διατάξεις». 

6. Του άρθρου 17του Ν. 3205/2003 «Μισθολογικές Ρυθ¬ 
μίσεις Λειτουργών και Υπαλλήλων του Δημοσίου, 
Ν.Π.Δ.Δ, Ο.Τ.Α.,κτλ.». 

7. Της υπ’ αριθμ. 83464/ΙΒ/12.8.2003 (ΦΕΚ 1185/ 
25.8.2003, τ.Β') κοινής υπουργικής απόφασης «Συμπλή¬ 
ρωση της υπ’ αριθμ. Δ/7131/1980 κοινής απόφασης «Πε¬ 
ρί του τρόπου διαχειρίσεως του Ε.Λ.Ι.Γ.Ε,» 

8. Τις διατάξεις του Π.Δ. 315/1986 (ΦΕΚ 139Α) «Περίασκή- 
σεως προληπτικού ελέγχου στις δαπάνες του Ε.Λ.Ι.Γ.Ε.» 

9. Το γεγονός ότι από την παρούσα απόφαση δενπροκα- 
λείται δαπάνη σε βάρος του Κρατικού Προϋπολογισμού. 

10. Την ανάγκη εκσυγχρονισμού του θεσμικού πλαισίου 
ίδρυσης και λειτουργίας των Φροντιστηρίων και των Κέ¬ 
ντρων Ξένων Γλωσσών. 

11. Την υπ’ αριθμ. 14650/ΔΙΘΕ/85/17.3.2004 απόφαση 
του Πρωθυπουργού και του Υπουργού Οικονομίας και Οι- 

κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών», αποφασίζουμε: 

Συγκροτούμε Ομάδα Εργασίας με έργο τη μελέτη, την 
κωδικοποίηση και το εκσυγχρονισμό της νομοθεσίας που 
διέπει την ίδρυση και τη λειτουργία των Φροντιστηρίων 
και των Κέντρων Ξένων Γλωσσών. 

Μέλη της Ομάδας ορίζονται: 

• Χριστόφορος Πέτρος, τ. Αντιπρόεδρος Σ.τ.Ε., ως 
πρόεδρος. 

• Ψυχογυιός Θεόδωρος, πάρεδρος του Νομικού Συμ¬ 
βουλίου του Κράτους, ως μέλος και αναπληρωτής πρόε¬ 
δρος. 

• Βάλλας Δημήτριος, Διευθυντής στη Διεύθυνση Ιδιω¬ 
τικής Εκπαίδευσης. 

• Παπαδάκη Αθηνά, ΠροϊσταμένητουΤμήματοςΑ'της 
Διεύθυνσης Ιδιωτικής Εκπαίδευσης. 

• Καμινάρη Ευανθία, Προϊσταμένη του Τμήματος Γ'της 
Διεύθυνσης Ιδιωτικής Εκπαίδευσης. 

• Καζιώτης Παναγιώτης, υπάλληλος του 5ου Γραφείου 
της Δ' Διεύθυνσης Δ.Ε. Αθηνών. 

Γραμματέας της Ομάδας Εργασίας ορίζεται ο Ζέρβας 
Φίλιππος, υπάλληλος της Διεύθυνσης Ιδιωτικής Εκπαί¬ 
δευσης. 

Η Ομάδα Εργασίας θα πρέπει να έχει ολοκληρώσει το 
έργο της εντός τριών (3) μηνών. 

Η αποζημίωση του προέδρου, των μελών και του γραμ¬ 
ματέα της Ομάδας Εργασίας ορίζεται ως ακολούθως: 

• Πρόεδρος και αναπληρωτής πρόεδρος: Τετρακόσια 
(400) € μηνιαίως 

• Κάθε Μέλος: Τριακόσια (300) € μηνιαίως 

• Γ ραμματέας: Διακόσια (200) € μηνιαίως. 

Η συνολική δαπάνη που προκαλείται από την απόφαση 
αυτή είναι ύψους έξι χιλιάδων εξακοσίων ευρώ (6.600,00 
€) και θα καλυφθεί από τον ειδικό εκτός προϋπολογισμού 
λογαριασμό με υπ’ αριθμ. 262824 και τίτλο «Λογαριασμός 
Ιδιωτικής Γενικής Εκπαίδευσης». 

Οι ανωτέρω αποζημιώσεις καταβάλλονται εξ’ ολοκλή¬ 
ρου στους δικαιούχους με την προϋπόθεση συμμετοχής 
τους σε τέσσερις (4) τουλάχιστον συνεδριάσεις τον μήνα, 
οι οποίες θα πρέπει να έχουν γίνει εκτός κανονικού ωρα¬ 
ρίου εργασίας και σε χρόνο που δεν καλύπτεται από υπε- 
ρωριακή απασχόληση. 

Σε περίπτωση συμμετοχής των ανωτέρω σε λιγότερες 
των οριζόμενων συνεδριάσεων καταβάλλεται η αναλογία 
της αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθ. 38756/Δ5 (5) 

Αναπροσαρμογή παραβολών του Α.Ν. 2545/1940 που 
αφορούν την ίδρυση και λειτουργία των Φροντιστη¬ 
ρίων και των Κέντρων Ξένων Γλωσσών. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του Α.Ν. 2545/1940 (ΦΕΚ 287 Α') «Περί 
Ιδιωτικών Σχολείων, Φροντιστηρίων και Οικοτροφείων». 


2) Το Π.Δ. 129/1992 (ΦΕΚ 65/1992 Α') «Περί περιορι¬ 
σμού συναρμοδιοτήτων κατά την έκδοση υπουργικών 
αποφάσεων σε θέματα αρμοδιότητας Υπουργείων». 

3) Την υπ’ αριθμ. Δ5/8176/27.8.1993 υπουργική απόφα¬ 
ση για την «αναπροσαρμογή παραβολών του Ειδικού Λο¬ 
γαριασμού Ιδιωτικής Γενικής Εκπαίδευσης». 

4) Την υπ’ αριθμ. ΣΤ5/37876/26.4.2004 (ΦΕΚ 608 Β') κοι¬ 
νή απόφαση του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο- 
τήτωντων Υφυπουργώντου ΥΠΕΠΘ». 

5) Το ότι από τις διατάξεις αυτής της απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Α. Αναπροσαρμόζουμε και ορίζουμε τα ποσά των παρα¬ 
βολών που προβλέπονται από τις διατάξεις του Α.Ν. 
2545/1940 ως εξής: 

1. Της παραγράφου 2του άρθρου 65, για άδεια ίδρυσης 
φροντιστηρίου, παράβολο 150€. 

2. Της παραγράφου 3 του άρθρου 65,για άδεια λει¬ 
τουργίας φροντιστηρίου, παράβολο 60 €. 

3. Της παραγράφου 3 του άρθρου 81 σε συνδυασμό με 
το άρθρο 66, για ανανέωση της άδειας ίδρυσης φροντι¬ 
στηρίου, παράβολο 60€. 

4. Του άρθρου 66 παρ. 4 σε συνδυασμό με το άρθρο 17 
παρ. 3, για κάθε μέρα εκπρόθεσμης ανανέωσης της άδει¬ 
ας ίδρυσης φροντιστηρίου, παράβολο 15€. 

5. Του άρθρου 67, για άδεια μεταφοράς φροντιστηρίου 
σε άλλο οίκημα της ιδίας πόλης, παράβολο 100€. 

6. Του άρθρου 70 παρ. 5 και 6 για χορήγηση και ανανέ¬ 
ωση άδειας διδασκαλίας σε φροντιστήριο, παράβολο 
30€. 

7. Του άρθρου 75 παρ. 2 και 5 για χορήγηση καθώς και 
ανανέωση διδασκαλίας κατ’ οίκον, παράβολο 30€. 

8. Του άρθρου 70 παρ. 4 για τη χορήγηση επάρκειας 
προσόντων για διδασκαλία ξένων γλωσσών στα φροντι¬ 
στήρια, παράβολο 50€. 

Β. Τα αναφερόμενα ποσά θα εισπράττονται από τα Δη¬ 
μόσια Ταμεία και θα αποδίδονται υπέρ του Ειδικού Λογα¬ 
ριασμού Ιδιωτικής Γενικής Εκπαίδευσης (ΕΛΙΓΕ) που τη¬ 
ρείται στην Τράπεζα της Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 44222 (6) 

Ετήσια εισφορά της Ελλάδας στη Διεθνή Συμβουλευτική 
Επιτροπή Βάμβακος (ΙΘΑΘ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Του Ν. 1558/1985 - ΦΕΚ 137Α, άρθρο 29Α, «Κυβέρνη¬ 
ση και Κυβερνητικά όργανα», όπως συμπληρώθηκε με το 
άρθρο 27 του Ν. 2081/1992 - ΦΕΚ 154Α. 

2. Του Ν.Δ. 131/1974 - ΦΕΚ 320Α, «Περί παροχής οικο¬ 
νομικών ενισχύσεων στη γεωργική, δασική, κτηνοτροφική 
και αλιευτική παραγωγή», όπως τροποποιήθηκε με το Ν. 
1409/1983-ΦΕΚ 199Α. 

3. Του Ν. 2065/1992 - ΦΕΚ 113Α, άρθρο 39παρ. 10, «Πε¬ 
ρί εγκρίσεως οικονομικών ενισχύσεων από τους Υπουρ¬ 
γούς Οικονομικών και Γεωργίας». 

4. Της υπ’ αριθμ. 14650/ΔΙΟΕ 85/17.3.2004 (ΦΕΚ 519/ 
τ.Β'/17.3.2004) απόφασης του Υπουργού Οικονομίας και 
Οικονομικών «περί καθορισμού αρμοδιοτήτων των Υφυ¬ 
πουργών Οικονομίας και Οικονομικών». 

5. Του Π.Δ. 258/1988 «Οργάνωση των Υπηρεσιών του 
Οργανισμού Βάμβακος». 

6. Του Π.Δ. 153/28.5.2003 «Κατάργησητου Οργανισμού 
Βάμβακος». 

7. Του Ν. 3147/2003 - ΦΕΚ 135Α, άρθρο 29 παραγ. 1 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις». 

8. Την έγγραφη εισήγηση της Δ/νσης ΠΑΠ Φυτών Με¬ 
γάλης Καλλιέργειας, αποφασίζουμε: 

Εγκρίνουμε την καταβολή της ετήσιας εισφοράς της 
Ελλάδας για τη συμμετοχή στη Διεθνή Συμβουλευτική 
Επιτροπή Βάμβακος (ΙΟΑΟ) που εδρεύει στην Ουάσι- 
γκτον, που ανέρχεται σε 45.000 δολάρια ΗΠΑ για την πε¬ 
ρίοδο 1.7.2004 έως 30.6.2005. 

Σκοπός της συμμετοχής στην εν λόγω Επιτροπή είναι η 
ενημέρωση για την κατάσταση στον τομέα του βαμβακι¬ 
ού όσον αφορά τις καλλιεργούμενες εκτάσεις, την παρα¬ 
γωγή, τη διακύμανση των τιμών, την εμπορία και γενικό- 
τερατις εξελίξεις καιτις προοπτικές του προϊόντος σε πα¬ 
γκόσμιο επίπεδο. 

Η ανωτέρω δαπάνη θα βαρύνει τις πιστώσεις του τα¬ 
κτικού προϋπολογισμού του Υπουργείου Αγροτικής 
Ανάπτυξης και Τροφίμων και ειδικότερα του ΚΑΕ 2611, 
Φ 29/110, όπου και έχει γίνει η σχετική πρόβλεψη. 

Το έμβασμα για την κάλυψη της εισφοράς αποστέλλε- 
ται στον παρακάτω λογαριασμό της Διεθνούς Συμβου¬ 
λευτικής Επιτροπής Βάμβακος (ΙΟΑΟ): 

ΟίΙίό3πΙ< Ρ.3.Β. νναεΝηρΙοη, ϋΟ, ΕΙ3Α, ΑΒΑ 

Βουίίηρ ΝυπιάθΓ 254070116 

Αοοουπί πυπιάΘΓ 1521-8465. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ 

ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 44223 (7) 

Συμπληρωματικά μέτρα εφαρμογής του καθεστώτος 
στήριξης των παραγωγών ρυζιού σε εκτέλεση του Κα¬ 
νονισμού (Ε.Κ.) υπ’ αριθμ. 1782/2003του Συμβουλίου. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Του άρθρου 22, παρ. 3, του Ν. 992/1979 «Περί οργα- 
νώσεως των διοικητικών υπηρεσιών για την Εφαρμογή 
της Συνθήκης Προσχώρησηςτης Ελλάδος στις Ευρωπαϊ¬ 
κές Κοινότητες και ρύθμισης συναφών θεσμικών και ορ¬ 
γανωτικών θεμάτων» (Φ.Ε.Κ. Α' 280). 

2. Του άρθρου 1, παρ. 1, 2 και 3, του Ν. 1338/1983 
«Εφαρμογή του Κοινοτικού Δικαίου» (Φ. Ε. Κ. Α' 34), όπως 
η παράγραφος 1 τροποποιήθηκε με τη διάταξη του άρ¬ 
θρου 6, παρ. 1 του Ν. 1440/1984 «Συμμετοχή της Ελλά¬ 


δος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΨΒΑΤΟΜ» 
(Φ.Ε.Κ. Α' 70), του άρθρου 65 του Ν. 1892/1990 (Φ.Ε.Κ. 
Α' 101), του άρθρου 31 Ν. 2076/1992 και του άρθρου 19 
του Ν. 2367/1995. 

3. Του άρθρου 29 Α, του Ν. 1558/1985 «Κυβέρνηση και 
Κυβερνητικά Όργανα» (Φ.Ε.Κ. Α' 137), όπως αυτό τροπο¬ 
ποιήθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Φ.Ε.Κ. Α' 154) και 
αντικαταστάθηκε από το άρθρο 1, παρ. 2α του Ν. 2469/ 
1997 «Περιορισμός και βελτίωση της αποτελεσματικότη- 
τας των κρατικών δαπανών και άλλες διατάξεις» (Φ.Ε.Κ. 
Α' 138). 

4. Τους Κανονισμούς (Ε.Κ.): 

α) 1258/1999του Συμβουλίου, "περίχρηματοδοτήσεως 
της κοινής γεωργικής πολιτικής". 

β) 1782/2003 του Συμβουλίου (ΕΕΙ_ 270/2003) "περί θέ¬ 
σπισης κοινών κανόνων για τα καθεστώτα άμεσης στήρι¬ 
ξης στα πλαίσια της κοινής γεωργικής πολιτικής και θέσπι¬ 
σης ορισμένων καθεστώτων στήριξης για τους γεωργούς 
και τροποποίησης των κανονισμών (Ε.Ο.Κ.) υπ’ αριθμ. 
2019/1993, (Ε.Κ.) υπ’ αριθμ. 1452/2001, (Ε.Κ.) υπ’ αριθμ. 
1453/2001, (Ε.Κ.) υπ’ αριθμ. 1454/2001, (Ε.Κ.) υπ’ αριθμ. 
1868/1994, (Ε.Κ.) υπ’ αριθμ. 1251/1999, (Ε.Κ.) υπ’ αριθμ. 
1254/1999, (Ε.Κ.) υπ’ αριθμ. 1673/2000, (Ε.Κ.) υπ’ αριθμ. 
2358/1971, και (Ε.Κ.) υπ’ αριθμ. 2529/2001». 

γ) 1973/2004 της Επιτροπής (ΕΕΙ_ 345/2004) «περί θέ¬ 
σπισης λεπτομερών κανόνων εφαρμογής του Κανονι¬ 
σμού (Ε.Κ.) υπ’ αριθ. 1782/2003 του Συμβουλίου, όσον 
αφορά τα καθεστώτα στήριξης τα προβλεπόμενα βάσει 
των τίτλων IV και ίνα του εν λόγω Κανονισμού και τη χρή¬ 
ση των εκτάσεων γης που προκύπτουν από την παύση 
καλλιέργειας για την παραγωγή πρώτων υλών». 

5. Την υπ’ αριθμ. 394555/23.10.2000 κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Γεωργίας, «Ανάθεση άσκησης αρμο- 
διοτήτωντου Ο.Π.Ε.Κ.Ε.Π.Ε. στις Νομαρχιακές Αυτοδιοι¬ 
κήσεις της χώρας» (Φ.Ε.Κ. Β/1324). 

6. Την υπ’ αριθμ. Υ132/11.10.2004 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης & Τροφίμων Αλέξανδρο Κοντό» 
(Φ.Ε.Κ. 1533/Β714.10.2004). 

7. Την υπ’ αριθμ. 14650/ΔΙΟΕ85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών». 

8. Το γεγονός ότι απάτην εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Άρθρο 1 
Σκοπός 

Με την παρούσα απόφαση θεσπίζονται τα αναγκαία συ¬ 
μπληρωματικά μέτρα για την εφαρμογή του καθεστώτος 
ειδικής ενίσχυσης για το ρύζι, σε εκτέλεση των Κανονι¬ 
σμών (Ε.Κ.) 1782/2003 του Συμβουλίου και 1973/2004της 
Επιτροπής, όπως ισχύουν. 

Άρθρο 2 

Κατανομή Εθνικής Βασικής Έκτασης ρυζιού 

1. Σε εφαρμογή του άρθρου 81, του Καν. (Ε.Κ.) 1782/ 
2003 του Συμβουλίου και με βάση το άρθρο 14,παρ. 3 του 
Καν. (Ε.Κ.) 1973/2004 της Επιτροπής, η Εθνική Βασική 
Έκταση ρυζιού της Χώρας, που καθορίζεται σε 203.330 
στρέμματα, κατανέμεται σε βασικές υποεκτάσεις κατά 
Νομό, σύμφωνα με το συνημμένο Παράρτημα της πα- 
ρούσης απόφασης. 

2. Η ως άνω κατανομή έγινε με βάση τις εδαφοκλιματι- 
κές συνθήκες (αλατούχα-παθογενή εδάφη) και τον παρα¬ 
δοσιακό χαρακτήρα στην καλλιέργεια του ρυζιού κάθε 
Νομού. 

3. Το συνημμένο Παράρτημα αποτελεί αναπόσπαστο 
τμήμα της παρούσης απόφασης. 

Άρθρο 3 

Εξουσιοδοτείται ο Υπουργός Αγροτικής Ανάπτυξης και 
Τροφίμων, όπως με απόφασή του τροποποιεί το Παράρ¬ 
τημα και καθορίζει τις λεπτομέρειες εφαρμογής της πα¬ 
ρούσης απόφασης. 

Άρθρο 4 

Η παρούσα απόφαση ισχύει από της δημοσιεύσεώςτης 
στην Εφημερίδα της Κυβερνήσεως και εφαρμόζεται από 
την περίοδο εμπορίας 2005/2006 (καλλιεργητική περίο¬ 
δος ρυζιού 2005). 


ΠΑΡΑΡΤΗΜΑ 

ΚΑΤΑΝΟΜΗ ΕΘΝΙΚΗΣ ΒΑΣΙΚΗΣ ΕΚΤΑΣΗΣ ΡΥΖΙΟΥ 
ΑΝΑΝΟΜΟ 


ΝΟΜΟΙ 

ΚΑΤΑΝΟΜΗ 
(σε στρέμματα) 

Θεσσαλονίκης 

113291 

Σέρρες 

33088 

Φθιώτιδας 

7746 

Αιτωλοακαρνανίας 

9683 

Άρτας 

484 

Έβρου 

968 

Ηλείας 

968 

Ημαθίας 

13556 

Θεσπρωτίας 

968 

Καβάλας 

13072 

Κιλκίς 

97 

Λάρισας 

48 

Μεσσηνίας 

387 

Ξάνθης 

77 

Πέλλας 

484 

Πέλλας (Γιαννιτσά) 

581 

Πιερίας 

7746 

Μαγνησίας 

48 

Πρεβέζης 

29 

Ιωαννίνων 

3 

Λακωνίας 

2 

ΣΥΝΟΛΟ ΧΩΡΑΣ 

203330 

Η απόφαση αυτή να δημοσιευθεί στην Εφημερίδα της 


Κυβερνήσεως. 

Αθήνα, 19 Απριλίου 2005 

ο ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Π. ΔΟΥΚΑΣ Α. ΚΟΝΤΟΣ 


Αριθ. απόφασης 140 (8) 

Συμπλήρωση της υπ’ αριθμ. 116/23.3.2005 (ΦΕΚ Β' 454/ 
8.4.2005) αποφάσεως με θέμα: «Καθήκοντα μελών - 
λειτουργών του Νομικού Συμβουλίου του Κράτους. 
(Ν.Σ.Κ.)». 

Ο ΠΡΟΕΔΡΟΣ 

ΤΟΥ ΝΟΜΙΚΟΥ ΣΥΜΒΟΥΛΙΟΥ ΤΟΥ ΚΡΑΤΟΥΣ 

Λαμβάνοντας υπόψη: 

α) Τη διάταξη του άρθρου 21 εδ. δεύτερο του Ν. 3086/ 
2002 «Οργανισμός του Νομικού Συμβουλίου του Κρά¬ 
τους και Κατάσταση των Λειτουργών και Υπαλλήλωντου» 
(ΦΕΚ Α'324). 

β) Την υπ’ αριθμ. 116/23.3.2005 απόφασή μας, που δη- 
μοσιεύθηκε στην Εφημερίδα της Κυβερνήσεως (ΦΕΚ Β' 
454/8.4.2005) και την ανάγκη συμπληρώσεως αυτής, 
ήτοι αναδιατυπώσεως της παραγράφου 5 του άρθρου 
τρίτου αυτής, επειδή εκ παραδρομής έχει παραλειφθεί 
ένα εδάφιο. 

γ) Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Συμπληρώνουμετηνυπ’ αριθμ. 116/2005 απόφασή μας, 
ως ακολούθως: 

Η παράγραφος 5 του άρθρου τρίτου «Πάρεδροι» ανα¬ 
διατυπώνεται ως εξής: 

«5. Χειρίζονται υποθέσεις του Γραφείου, του οποίου 
προΐστανται ή τους έχουν χρεωθεί από τον Προϊστάμενο 
του Γραφείου, όπου υπηρετούν, ή από τον Πρόεδρο του 
Ν .Σ. Κ.. Δικαιούνται να παρίστανται ενώπιον των Δικαστη- 
ρίωντης ημεδαπής, όπως εκτίθεται παρακάτω, ως και των 
Δικαστηρίων και Οργάνων της Ε.Ε. και του Ευρωπαϊκού 
Δικαστηρίου Ανθρωπίνων Δικαιωμάτων (άρθρο 20 παρ. 
3,4 Ν. 3086/2002). Ειδικότερα, παρίστανται ενώπιον των 
Τμημάτων των Ανωτάτων Δικαστηρίων (Σ.τ.Ε., Α.Π. και 
Ελ.Συν.), ως και ενώπιον των Διοικητικών Εφετείων για 
υποθέσεις ακυρωτικής διαδικασίας. Επίσης, παρίστανται 
ενώπιον των Δικαστηρίων ουσίας και ιδίως των δευτερο¬ 
βαθμίων σε υποθέσεις μείζονος σημασίας, όπως οι δια¬ 
φορές από διοικητικές συμβάσεις, αποκλειστικώς ή, σε 
εξαιρετικές περιπτώσεις, σε συνεργασία μετά Δικαστικού 
Αντιπροσώπου, κατά την κρίση του Προϊσταμένου του 
Γραφείου. Ενώπιον του Α.Ε.Δ. και των Ολομελειών των 
Ανωτάτων Δικαστηρίων (Σ.Τ.Ε., Α.Π., Ελ.Συν.) οι Πάρε- 
δροι μπορεί να συμπαρίστανται μόνο μετά Νομικού Συμ¬ 
βούλου ή Αντιπροέδρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2005 
Ο Πρόεδρος 

ΚΩΝΣΤΑΝΤΙΝΟΣ Ε. ΜΠΑΚΑΛΗΣ 

-♦- 

Αριθ. 4287/03 (9) 

Χορήγηση άδειας άσκησης επαγγέλματος φυσικού 
Νοσ/μείων Ακτινοφυσικού Ιατρικής στον Φυσικό ΚΑ- 
ΛΟΥΣΟ ΓΕΩΡΓΙΟ του ΠΕΤΡΟΥ. 

Ο ΝΟΜΑΡΧΗΣΑΘΗΝΩΝ 

Έχοντας υπόψη: 

1. Τιςδιατάξειςτου Π.Δ. 30/1996 «Κώδικας Νομαρχιακής 
Αυτοδιοίκησης» όπως τροποποιήθηκε και ισχύει σήμερα. 

2. Τις διατάξεις του ισχύοντος οργανισμού εσωτερι¬ 
κής λειτουργίας υπ’ αριθμ. 27167/2003 (ΦΕΚ 724/τ.Β'/ 
6.6.2003). 

3. Τις διατάξεις του Ν. Δ. 181/1974 (ΦΕΚ 347/Β71974) 
«Περί προστασίας εξ Ιοντιζουσών Ακτινοβολιών». 

4. Την υπ’ αριθμ. Α2 στ./2073/1983 (ΦΕΚ 280/Β71983) 
υπουργική απόφαση «Καθορισμός προσόντων για την 
επαγγελματική απασχόληση των Φυσικών Νοσ/μείων». 

5. Την υπ’ αριθμ. 14632 (ΦΟΡ) 1416/1991 (ΦΕΚ539/Β7 
1991) κοινή υπουργική απόφαση «Έγκριση Κανονισμών 
Ακτινοπροστασίας». 

6. Την γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων - Ακτινοφυσικού Ιατρικής. Συνεδρίαση 20η/ 
11.2.2005. 


7. Την από 22.5.2003 αίτηση του Φυσικού ΚΑΛΟΥΣΟΥ 
ΓΕΩΡΓΙΟΥ του ΠΕΤΡΟΥ. 

8. Την υπ’ αριθμ. 1623/10.2.2005 απόφαση Νομάρχη για 
μεταβίβαση αρμοδιότητας υπογραφής, αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων ΑΚΤΙΝΟΦΥΣΙΚΟΥ ΙΑΤΡΙΚΗΣ, στον Φυσικό ΚΑ- 
ΛΟΥΣΟ ΓΕΩΡΓΙΟ του ΠΕΤΡΟΥ, μετά νόμιμα δικαιολογη- 
τικά που βρίσκονται εντός του φακέλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 7 Απριλίου 2005 

Ο Νομάρχης κ.α.α. 

Ο Αντινομάρχης 
ΛΕΩΝΙΔΑΣ ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




